Üldkohtu (viies koda) 3. veebruari 2012. aasta määrus – Ecologistas en Acción-CODA vs. komisjon
(kohtuasi T‑359/10)
Tühistamishagi – Juurdepääs dokumentidele – Määrus (EÜ) nr 1049/2001 – Valencia (Hispaania) Cabanyal’i linnaosa arenduskava puudutavad dokumendid – Liikmesriigist pärinevad dokumendid – Juurdepääsu keelamine – Kontrollimiste, uurimise või audiitorkontrolli eesmärki puudutav erand – Kohtumenetluste ja õigusnõustamise kaitsega seotud erand – Keskkonnateave – Määrus (EÜ) nr 1367/2006 – Ilmselgelt õiguslikult põhjendamatu hagi
1.                     Euroopa Liit – Institutsioonid – Üldsuse juurdepääs dokumentidele – Taotlus keskkonnainfo kättesaamiseks – Määrus nr 1367/2006 – Juurdepääsuõiguse piirangud – Sellise teabe avaldamine, mis kahjustab keskkonnakaitset – Täiendav erand juurdepääsuõigusest (Euroopa Parlamendi ja nõukogu määrus nr 1367/2006, artikkel 6) (vt punktid 26–28)
2.                     Menetlus – Uute väidete esitamine menetluse käigus – Tingimused – Uus väide – Mõiste (Üldkohtu kodukord, artikli 48 lõike 2 esimene lõige) (vt punktid 33 ja 34, 45)
Ese
Nõue tühistada Euroopa Komisjoni 30. juuni 2010. aasta otsus, millega keeldutakse võimaldamast juurdepääsu teatud dokumentidele, mis puudutavad Hispaania ametivõimude poolt teostatud juhtumi EU‑PILOT 724/09/02 ENVI (Valencia (Hispaania) Cabanyal’i linnaosa kaitse ja reformi siseriiklik erikava) uurimist.
Resolutsioon
1.
Jätta hagi rahuldamata.
2.
Jätta Ecologistas en Acción-CODA kohtukulud tema enda kanda ja mõista temalt välja Euroopa Komisjoni kohtukulud.
3.
Jätta Hispaania Kuningriigi kohtukulud tema enda kanda.